CELEX: 52010HB0006
Language: mt
Date: 2010-07-01 00:00:00
Title: Rakkomandazzjoni tal-Bank Ċentrali Ewropew tal- 1 ta’ Lulju 2010 lill-Kunsill tal-Unjoni Ewropea dwar l-awdituri esterni tan-Národná banka Slovenska (BĊE/2010/6)

8.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 184/1
            
         RAKKOMANDAZZJONI TAL-BANK ĊENTRALI EWROPEW
   tal-1 ta’ Lulju 2010
   lill-Kunsill tal-Unjoni Ewropea dwar l-awdituri esterni tan-Národná banka Slovenska
   (BĊE/2010/6)
   2010/C 184/01
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u partikolarment l-Artikolu 27.1,
   Billi:
   
               (1)
            
            
               Il-kontijiet tal-Bank Ċentrali Ewropew (BĊE) u tal-banek ċentrali nazzjonali jiġu vverifikati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea.
            
         
               (2)
            
            
               Il-mandat tal-awdituri esterni ta’ bħalissa tan-Národná banka Slovenska ntemm wara l-verifika għas-sena finanzjarja 2009. Huwa għalhekk meħtieġ li jinħatru awdituri esterni mis-sena finanzjarja 2010.
            
         
               (3)
            
            
               Národná banka Slovenska għażlet lil Ernst & Young Slovakia, spol. s r.o. bħala l-awdituri esterni tagħha għas-snin finanzjarji 2010 sa 2014,
            
         ADOTTA DIN IR-RAKKOMANDAZZJONI:
   Huwa rakkomandat illi Ernst & Young Slovakia, spol. s r.o. għandhom jinħatru bħala l-awdituri esterni tan-Národná banka Slovenska għas-snin finanzjarji 2010 sa 2014.
   
      Magħmula fi Frankfurt am Main, l-1 ta’ Lulju 2010.
      
         
            Il-President tal-BĊE
         
         Jean-Claude TRICHET